钦定古今图书集成/明伦汇编/官常典/第526卷 > 麦里
## 钦定古今图书集成/明伦汇编/官常典/第526卷 > 麦里

按《元史》本传：“麦里，彻兀台氏。祖雪里坚那颜，从太祖
与王罕战，同饮班真河水，以功授千户，领彻里台部
征讨诸国，卒于河西。父麦吉袭职，从太宗定中原，以
疾卒。麦里袭职，从定宗略定钦察、阿速、斡鲁思诸国，
从宪宗伐宋有功。世祖即位，诸王霍忽叛，掠河西诸
城，麦里以为帝初即位，而王为首乱，此不可长，与其”
弟桑忽荅儿率所部击之，一月八战，夺其所掠扎剌
亦儿、脱、脱怜诸部民以还。已而桑忽荅儿为霍忽所
杀，帝闻而怜之，遣使者以银钞羊马迎致麦里，赐号
曰“荅剌罕。”寻卒。子秃忽鲁。